CELEX: 32007R1298
Language: el
Date: 2007-11-06 00:00:00
Title: Κανονισμός (ΕΚ) αριθ. 1298/2007 της Επιτροπής, της 6ης Νοεμβρίου 2007 , για τροποποίηση του κανονισμού (ΕΚ) αριθ. 900/2007 προκειμένου να γίνει διάκριση μεταξύ των τρίτων χωρών και των εδαφών των κρατών μελών της Ευρωπαϊκής Ένωσης που δεν αποτελούν τμήμα του τελωνειακού εδάφους της Κοινότητας

7.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 289/3
            
         
      ΚΑΝΟΝΙΣΜΌΣ (ΕΚ) αριθ. 1298/2007 ΤΗΣ ΕΠΙΤΡΟΠΉΣ
   
   της 6ης Νοεμβρίου 2007
   για τροποποίηση του κανονισμού (ΕΚ) αριθ. 900/2007 προκειμένου να γίνει διάκριση μεταξύ των τρίτων χωρών και των εδαφών των κρατών μελών της Ευρωπαϊκής Ένωσης που δεν αποτελούν τμήμα του τελωνειακού εδάφους της Κοινότητας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 318/2006 του Συμβουλίου, της 20ής Φεβρουαρίου 2006, για την κοινή οργάνωση των αγορών στον τομέα της ζάχαρης (1), και ιδίως το άρθρο 40 παράγραφος 1 στοιχείο ζ),
   Εκτιμώντας τα ακόλουθα:
   
               (1)
            
            
               Στο άρθρο 1 του κανονισμού (ΕΚ) αριθ. 900/2007 της Επιτροπής, της 27ης Ιουλίου 2007, περί της διαρκούς δημοπρασίας για τον καθορισμό επιστροφών κατά την εξαγωγή λευκής ζάχαρης μέχρι τη λήξη της περιόδου εμπορίας 2007/08 (2) προκηρύσσεται διαρκής δημοπρασία για τον καθορισμό των επιστροφών κατά την εξαγωγή λευκής ζάχαρης του κωδικού ΣΟ 1701 99 10 για όλους τους προορισμούς πλην της Ανδόρας, του Γιβραλτάρ, της Θέουτας, της Μελίλας, της Αγίας Έδρας (Κράτος του Βατικανού), του Λιχτενστάιν, των Δήμων Livigno και Campione d'Italia, της νήσου Ελιγολάνδης, της Γροιλανδίας, των Νήσων Φερόε, των περιοχών της Κύπρου στις οποίες η κυβέρνηση της Κυπριακής Δημοκρατίας δεν ασκεί ουσιαστικό έλεγχο, της Αλβανίας, της Κροατίας, της Βοσνίας-Ερζεγοβίνης, της Σερβίας, του Μαυροβουνίου (3) και της πρώην Γιουγκοσλαβικής Δημοκρατίας της Μακεδονίας.
            
         
               (2)
            
            
               Για να αποφευχθεί λανθασμένη ερμηνεία του καθεστώτος των εν λόγω προορισμών, κρίνεται σκόπιμο να γίνει διαχωρισμός μεταξύ των τρίτων χωρών και των εδαφών των κρατών μελών της ΕΕ που δεν αποτελούν τμήμα του τελωνειακού εδάφους της Κοινότητας.
            
         
               (3)
            
            
               Ως εκ τούτου, ο κανονισμός (ΕΚ) αριθ. 900/2007 πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 του κανονισμού (ΕΚ) αριθ. 900/2007, η παράγραφος 1 αντικαθίσταται από το ακόλουθο κείμενο:
   
      «1.   Προκηρύσσεται διαρκής δημοπρασία για τον καθορισμό των επιστροφών κατά την εξαγωγή λευκής ζάχαρης του κωδικού ΣΟ 1701 99 10 για όλους τους προορισμούς πλην:
      
                  α)
               
               
                  των τρίτων χωρών: Ανδόρα, Αγία Έδρα (Κράτος του Βατικανού), Λιχτενστάιν, Αλβανία, Κροατία, Βοσνία-Ερζεγοβίνη, πρώην Γιουγκοσλαβική Δημοκρατία της Μακεδονίας, Σερβία (4) και Μαυροβούνιο·
               
            
                  β)
               
               
                  των εδαφών των κρατών μελών της Ευρωπαϊκής Ένωσης που δεν αποτελούν τμήμα του τελωνειακού εδάφους της Κοινότητας: Γιβραλτάρ, Θέουτα, Μελίλα, Δήμοι Livigno και Campione d'Italia, Ελιγολάνδη, Γροιλανδία, Νήσοι Φερόες, περιοχές της Κύπρου στις οποίες η κυβέρνηση της Κυπριακής Δημοκρατίας δεν ασκεί ουσιαστικό έλεγχο.
               
            Καθόλη την περίοδο της διαρκούς δημοπρασίας προκηρύσσονται μερικές προσκλήσεις υποβολής προσφορών.
   
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Νοεμβρίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 58 της 28.2.2006, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1182/2007 (ΕΕ L 273 της 17.10.2007, σ. 1).
   
      (2)  ΕΕ L 196 της 28.7.2007, σ. 26.
   
      (3)  Συμπεριλαμβανομένου του Κοσσυφοπεδίου, υπό την αιγίδα των Ηνωμένων Εθνών σύμφωνα με το ψήφισμα 1244 του Συμβουλίου Ασφαλείας του ΟΗΕ της 10ης Ιουνίου 1999.
   
      (4)  Συμπεριλαμβανομένου του Κοσσυφοπεδίου, υπό την αιγίδα των Ηνωμένων Εθνών σύμφωνα με το ψήφισμα 1244 του Συμβουλίου Ασφαλείας του ΟΗΕ της 10ης Ιουνίου 1999».